**TUJ JEZIK ANGLEŠČINA**

**Zaključni izpit za 6. razred**

Izpit iz tujega jezika angleščina je sestavljen iz pisnega in ustnega dela.

Pisni del izpita traja 45 min. Ustni del izpita traja 30 min.

Pisni preizkus je sestavljen iz treh delov:

1. BESEDIŠČE IN SLOVNICA;
2. BRALNO RAZUMEVANJE;
3. PISNO SPOROČANJE.

Pri pisnem in ustnem preizkusu se preverjajo preverja celoletna snov.

**PREGLED JEZIKOVNIH VSEBIN:**

* Raba nedoločnih členov *'a/an*'.
* Raba velelnika.
* Poznavanje edninske in množinske oblike samostalnikov (tudi nekatere posebnosti).
* Črkovanje in abeceda.
* Izražanje in razumevanje števil - štetje do 100, izražanje telefonskih številk, izražanje osnovnih računskih operacij (seštevanje, odštevanje, množenje, deljenje).

Raba strukture *‘there is / there are’* – izražanje misli v enostavnih trdilnih, nikalnih in vprašalnih povedih: *opis slike, kraja (opis sobe, opis posameznih prostorov v hiši, opis mesta in položaja/lokacije zgradb), dogodka*.

* Poznavanje krajevnih predlogov.
* Izražanje svojine z jezikovno strukturo *‘have got / has got’* – izražanje misli v enostavnih trdilnih, nikalnih in vprašalnih povedih*: opis živali, telesa, opis oseb, urnika.*
* Izražanje svojine s saškim rodilnikom in svojilnimi zaimki.
* Poznavanje mesta pridevnika v stavku.
* Izražanje časa.
* Raba splošnega sedanjika – izražanje misli v enostavnih trdilnih, nikalnih in vprašalnih povedih: *opis običajnega dne in opis prostočasnih dejavnosti*.
* Poznavanje časovnih prislovov.
* Izražanje zmožnosti z modalnim glagolom '*can*'.
* Raba opisnega sedanjika – izražanje misli v enostavnih trdilnih, nikalnih in vprašalnih povedih: *opis dejanj, ki se dogajajo v trenutku govorjenja.*

**STANDARDI ZNANJA**

**Slušno razumevanje**

|  |
| --- |
| **MINIMALNI STANDARDI** |
| Učenec: * s težavo/delno izlušči glavno misel (temo) krajših besedil;
* s težavo/delno prepozna nekaj glavnih poudarkov preprostega pogovora, to pomeni jasno poudarjene podrobnosti krajšega slušnega besedila;
* občasno prepozna nekaj pomembnih podatkov, podrobnosti v kratkih, govorjenih informativnih besedilih, ki so večkrat in jasno izražene;
* deloma razume osnovna notranja razmerja v besedilu (npr. časovna, vzročno-posledična), prepozna nekatere okoliščine v besedilu (npr. dogajalni kraj, čas, osebe itn.);
* razume kratke, preproste napotke in to pokaže z upoštevanjem napotkov ali jih interpretira v slovenščini.
 |

**Bralno razumevanje**

|  |
| --- |
| **MINIMALNI STANDARDI** |
| Učenec:* s težavo/delno ugotovi znano vrsto besedila (npr. pravljica, razglednica, izštevanka, pismo …) ob sobesedilni, slikovni opori, besedila so krajša;
* delno izlušči nekatere glavne misli (temo) besedil z njemu znanega, zanj relevantnega tematskega področja;
* delno razume nekatere neposredno izražene poglavitne podrobnosti v kratkih, preprostih besedilih;
* prepozna, poišče in razume nekaj dogovorjenih podatkov v besedilu (bere in razume preprosta, jasna pisna navodila za uporabo naprav in/ali za izdelavo znane stvari, ki so opremljena z nazornimi slikami ali s prikazom, in druga preprosta navodila, npr. v učnem gradivu);
* razume najobičajnejše in preproste znake, simbole (piktograme) in napise v njemu najbližjih okoliščinah;
* razume pomen posameznih njemu neznanih besed oz. besednih zvez iz sobesedila v predvidljivih kratkih in preprostih besedilih;
* še ne povsem učinkovito uporablja strategije za prepoznavanje besed (npr. prepoznavanje črk angleške abecede) in večinoma razume njihovo vlogo (npr. za spremembo pomena food – foot; enako je pri fonemih).
 |

**Govorno sporočanje in sporazumevanje**

|  |
| --- |
| **MINIMALNI STANDARDI** |
| Učenec: * s težavo in ob pomoči učitelja ter ob slikovnih iztočnicah pove kaj počne in kaj zna, odziva je na ravni besed in občasno celih povedih;
* obvlada kratke, preproste in jasno strukturirane sporočanjske in sporazumevalne dejavnosti v znanih okoliščinah;
* ob pomoči učitelja uporabljajo besedišče iz znanih tematskih sklopov;
* odgovarja na zastavljena vprašanja o najbližjih temah iz njegovega sveta, samostojno se večinoma še ne pogovarja;
* na kratko in preprosto opiše sebe, kje živi, kaj dela, po vnaprej pripravljenih slikovnih ali besednih iztočnicah.

V pogovoru uporablja:* omejeno, zelo preprosto, pogosto rabljeno besedišče, poimenovanja so še precej nezanesljiva (tudi neustrezna);
* zelo preproste slovnične strukture in najosnovnejša sredstva (»and«);
* v pogovoru dela veliko osnovnih napak, ki ovirajo razumljivost;
* pripravljeni govor je fragmentaren, učenec pogosto dela premore, išče besede, potrebuje veliko podpore sogovornika (dialoška oblika);
* nepripravljeni, spontani govor je precej fragmentaren;
* izgovor uporabljenega besedišča je večinoma razumljiv.
 |

**Pisno sporočanje**

|  |
| --- |
| **MINIMALNI STANDARDI** |
| Učenec:* piše nize večinoma enostavčnih povedi, večkrat z neustreznim besednim redom in drugimi skladenjskimi pomanjkljivostmi;
* piše kratka in preprosta besedila; piše o njemu znanih temah (o sebi, drugih znanih ali namišljenih osebah, kaj delajo, kje živijo) s konkretno vsebino;
* uporablja standardne oblike preprostih besedil (npr. razglednica, zasebno vabilo, npr. za rojstni dan), tako da so prepoznavne;
* delno ustrezno zapisuje besede iz znanih tematskih sklopov;
* ob pomoči učitelja tvori kratka besedila po modelu;
* si pri pisanju pomaga s ključnimi besedami in iztočnicami;
* uporablja končna ločila;
* večino časa besede zapisuje fonetično in z drugimi pomanjkljivostmi.

Besedila vsebujejo:* ponavljajoče se, preprosto in pogosto rabljeno osnovno besedišče;
* precej napak (neustrezen besedni red, neustrezna poimenovanja, osnovna vezniška sredstva ipd.);
* maloštevilne preproste slovnične strukture, pri rabi večkrat dela napake, ki občasno ovirajo razumljivost (npr. z neustreznim vrstnim redom);
* občasno najosnovnejša vezniška sredstva (»and«, »but«, »or«);
* ustrezno zapisuje črke angleške abecede, besede so večkrat zapisane fonetično ali z drugimi pomanjkljivostmi;
* dokaj ustrezno uporablja končna ločila, druga pa še razmeroma neustrezno.
 |

Povzeto po: <https://www.gov.si/assets/ministrstva/MIZS/Dokumenti/Osnovna-sola/Ucni-nacrti/obvezni/UN_anglescina.pdf>